AksaraLLM/aksara-bahasa-daerah-v1 huggingface dataset:
Pitik kate (Aksara Jawa: ꦥꦶꦠꦶꦏ꧀ꦏꦠꦺ ꧈ ꦥꦶꦠꦶꦏ꧀ ꦏꦠꦺ ) ya iku pitik kang ukurané cilik. Pitik iki nyandang jeneng katé amarga ukurané kang luwih cilik tinimbang lumrahé pitik. Sak praliman utawa seprapat bobot pitik kang lumrahé. Ing basa inggris karan Bantam amarga saka asal usulé amarga pisanan tinemu déning para layar saka Inggris ing tlatah Banten kang nalika semana uga mau Bantam. Para layar kang ngemot pitik kanggo sangu layar nemu manawa ana pitik-pitik kang duwé ukuran kang cilik. Pitik mau banjur digawa menyang nagarané lan wong-wongé padha ngingu pitik katé ing kiwa tengen omahé.
Pithik katé dipilih amarga  ukurané kang cilik, lan ora perlu papan kang jembar. Pitik iki uga disenengi amarga wuluné manéka warna, luwih lincah uga lucu. Pithik katè duwèni iwak kang luwih sethithik tinimbang pithik Jawa.

Wedharan

Pitik katé kaya déné lumrahé pitik, nanging awaké luwih cilik. Saben tauné, babon pitik katé bisa angkrem lan netesaké endhog kaping 5-6, lan saben angrem bisa angrem endhog udakara cacah 7-9, kanthi daya tetes 80%.  
Sanajan duwé sipat kang lincah, nanging amarga ukurané sing cilik, pitik katé asring dadi mangsane alap-alap, kucing, asu lan garangan.
Endhog pitik katé uga duwèni kandhutan gizi wujud zat besi kang dhuwur.

Rujukan
Emprit kaji''' (Lonchura maja'), utawa ing basa Indonésia diarani bondol haji, ya iku manuk kang kalebu ing kulawarga Estrildidae lan urip ing Semenanjung Malaya, Sumatera, Jawa, Bali lan pulo-pulo sakiwatengené. Manuk iki karan emprit kaji amarga duwé endas putih kang kayadené nganggo pèci kaji.

 Asal 
Asal lan filogèni emprit kaji dicirèni déning Antonio Arnaiz-Villena et al. kalebu Estrildinae kang asalé saka India, banjur sumebar menyang Afrika lan Samodra Pasifik.

 Titikan 
Awaké cilik (11 cm) lan warna wuluné soklat lan putih. Saèmper karo emprit ireng (Lonchura ferruginosa) nanging luwih pucet, déné sirahé warna putih. Nalika isih enom rupané soklat enom ing pérangan awak ndhuwur, déné sisih ngisor lan endhas wernané kuning tuwa. Mripaté wernané soklat, cucuké klawu semu biru, sikilé biru pucet. Swarané dhuwur kaya déné suling uniné puip nalikané klumpuk bareng liyané.

 Ras 
Emprit kaji kapérang dadi subspesies:
 L.m. maja L.m. viatnemensis'' (ing Indochina)

Sebaran & habitat 
Manuk iki sumebar ing Semenanjung Malaya, Sumatera, Jawa, Bali, lan Sulawesi, Thailand & Vietnam sisih kidul. Uga digawa ing Jepang (Osaka & Okinawa).

Ing Sumatra, Jawa lan Bali manuk iki umum tinemu lan sumebar nganti papan kang dhuwuré 1.500 m saka sagara..
Asring tinemu ing rawa lan sawah, manuk iki seneng mangan pari.

Papan urip 
Gampang tinemu ing rawa, rawa gelagah nganti panggonan kang dhuwuré 1.500 m saka sagara. Nggrombol kanthi cacah kang akèh nalikané mangsa panèn pari, nanging sumebar pasang-pasangan nalikané ungsum kawin. Tingkahé kaya déné emprit lumrahé.

Tumangkar 
Lumrahé, emprit kaji urip nggrombol bebarengan tanpa pasangan. Nanging ing mangsa kawin, banjur padha pepasangan. Endhogé cacah 4-5, kadhang-kadhang 6, warna putih ing susuh bunder saka sesuketan. Ing Jawa Barat, mangsa kawiné diwiwiti ing sasi Fèbruari.

Basa liya 
 Basa Céko: panenka bělohlavá
 Basa Jerman: Weißkopfnonne
 Basa Inggris:White-headed Munia
 Basa Italia: Cappuccino testabianca
 Basa Walanda: Witkopnon.

Gladri

Rujukan

Pustaka

Pranala njaba 
 Flickr: Foto Emprit haji
 FOBI-Foto Biodiversitas Indonesia: Lonchura maja
 lonchura maja indeè
 Kehidupan bondol haji diceritakan di youtube ini
 BirdLife Species Factsheet

Manukg Indonesia
Emprit
Artikel Wiki Mrebawani II kalamangsa 1
Michiel Huisman (; lair 18 Juli 1981) ya iku paraga filem, pemusik, penyanyi, lan panganggit lagu saka Walanda. Dhèwèké main filem ing rong basa, Inggris lan Walanda sing sawenèh sandiwara tivi. Michiel Huisman dadi juru main gitar ing grup band Walanda, Fontane.

Latar wuri 
Michiel Huisman lair ing Amstelveen, kutha cilik cedhak Amsterdam, Landa, tanggal 18 Juli 1981. Antarané taun 2010 tumeka taun 2013, dhèwèké dadi paraga  ing serial tivi Amérikah Sarékat sesirah Treme. Awit taun 2014 tekan saiki, dhèwèké didhapuk main ing Game of Thrones kajaba uga nampani gawéan kanggo  serial Nashville (2012–2014) lan Orphan Black (2014–2015). Michiel dadi paraga pambiyantu ing sawenèh filem gawéan Amérikah Sarékat ing antarané The Young Victoria (2009), World War Z (2013) lan Wild (2014). Sabanjuré, dhèwèké dipracaya maragakaké ing filem romantik fantasi sesirah The Age of Adaline (2015).

Huisman iku penyanyi lan juru main gitar ing grup band Fontane, bebarengan karo Roland van der Hoofd, Gilles Tuinder, Bas van Geldere, lan Donny Griffioen. Band iki ngetokaké single "1+1=2" (2001), "Slapeloos" (2002), lan "Neem Me Mee" (2003). Single kapisan band iki didadèkaké minangka soundtrack filem Costa! (2001) lan sing kaping pindho ing filem Full Moon Party (2002). Ing kono mana Huisman didhapuk minangka paraga baku. Band Fontane uga ngrekam lagu anggitané Willeke Alberti ing sesirah Telkens Weer kanggo soundtrack filem Love to Love (2003). Sawisé loro anggotané mundur saka Fontane, Huisman milih main musik dhéwé. Sabanjuré, dhèwèké ngetokaké rong single, Deel Van Mij (2005) lan Geef Je Over (2006), lan album kathi sesirah Luchtige Verhalen (2005) minangka penyanyi tunggal. Ing taun 2003, Huisman main ing filem Phileine Says Sorry, banjur taun 2004 ing filem Floris. Dhèwèké nyengkuyung prodhuksi filem Black Book ing taun 2006. Huisman maragakaké minangka Rudolf Nureyev ing filem sandiwara sing dibabar déning BBC kanthi sesirah Margot taun 2009. Ing taun iku uga, dhèwèké didhapuk dadi Ernest II, pangeran saka Saxe-Coburg lan Gotha ing filem The Young Victoria. Saliyané kuwi, dhèwèké uga didhapuk minangka Sonny, ing HBO kanthi sesirah Treme, sing dibabar taun 2010 tekan taun 2013.

Pribadi 
Huisman dhaup karo paraga wanita saka Walanda, Tara Elders lan diparingi momongan putri sing lair ing taun 2007. Pasangan iki manggon ing New Orleans, Louisiana, Amérikah Sarékat.

Lagu-lagu 
 Single bareng Fontane
 "1+1=2" (2001)
 "Slapeloos" (2002)
 "Neem Me Mee" (2003)
 Single
 "Deel Van Mij" (2005)
 "Geef Je Over" (2006)
 Sala album
 Luchtige Verhalen (2005)

Filem

Sandiwara Tivi

Rujukan

Pranala njaba 

 
 
 

Kelahiran 1981
Pemusik Belanda
Artikel Wiki Mrebawani II kalamangsa 1
Street Kings ya iku filem thriller laga saka Amérikah Sarékat sing digawé ing taun 2008. Filem iki disutradarani David Ayer, adhedasar skénario anggitané James Ellroy, Kurt Wimmer, lan Jamie Moss, diangkat saka lakon asli karyané Ellroy sing dianggit taun 1980, kanthi sesirah The Night Watchman. Sing maragani filem iki antarané Keanu Reeves, Forest Whitaker, Hugh Laurie, Chris Evans, Common. Street Kings dibabar kanggo pamirsa tanggal 11 April 2008.

Latar wuri 
Street Kings sajatiné proyek sing wis dirintis saka taun 2005 sing saorané naté nyalonké rong sutradara (Spike Lee lan Oliver Stone), nanging pungkasané dijupuk déning David Ayer, panganggit skénario filem Training Day. Lan Keanu Reeves, sawisé maragakaké ing filem The Lake House, didhapuk dadi paraga baku. Filem iki nyritakaké bab Tom Ludlow (Keanu Reeves), sawijiné petugas kepolisian Los Angeles sing nandang kasusahan nglakoni uripé sawisé ditinggal mati déning bojoné. Tom sing ngayahi tugas sangisoré komando Kapten Jack Wander (Forest Whitaker) tansah ndem-ndeman saben dinané. Tom nyawiji ing kesatuan Kapten Jack Wander sing kadhang kala nggunakaké cara ora bener yèn ngrampungké prakara. Siji lan liyané padha nutupi boroké.

Sawijining dina, Tom, kanthi cara sing ora bener, kasil ngrampungaké sawijiné prakara penculikan bocah kembar. Sawisé cah loro kembar mau kasil dislametaké, Tom ditekani déning Terrence Washington (Terry Crews), bekas kancané Tom. Terrence nyoba ngélingaké Tom yèn ora kudu nganggo cara-cara sing ora bener. Pungkasané Tom krungu yèn Terrence dijak tembayatan déning Kapten James Biggs (Hugh Laurie) lan nyelidhiki kesatuané Tom. Tom nesu banjur nggolèki Terrence. Tom kasil nemu Terrence sing lagi lumebu ing salah sawijiné pasar swalayan lan péngin ngantemi Terrence. Sadurungé Tom nyembadani pepéningané, ana wong loro nggawa senjata lumebu ing swalayan uga. Tom péngin mènèhi ngerti Terrence, nanging telat, amarga tembak-tembakan kadhung dumadi, lan Terrence mati. Cilakané, salah sijiné peluru sing metu saka pestolé Tom jebul kena ing sisih mburiné Terrence. Untung baé Kapten Jack Wander teka lan ngaubi Tom kanthi ngowahi carita sing sabeneré. Pungkasané kadungkap yèn ana peluru liyané sing tinemu ing awaké Terrence.

Box office
Mula bukané, filem iki arep dibabar déning Fox Searchlight Pictures udakara sasi April 2008 kanthi sesirah The Night Watchman nanging pungkasané sesirah Street Kings sing kapilih. Sanajan filem akèh sing maido, nyatané filem iki kasil lumebu box office lan ngeruk bathi US$ 12 juta.

Ingkang maragani 
 Keanu Reeves
 Forest Whitaker 
 Hugh Laurie 
 Chris Evans 
 Cedric the Entertainer 
 Common 
 Cle Shaheed Sloan The Game 
 Jay Mohr 
 Terry Crews 
 Naomie Harris 
 Martha Higareda 
 John Corbett 
 Amaury Nolasco 
 Clifton Powell 
 Noel Gugliemi
 Daryl Gates 
 Angela Sun 
 Michael Monks 
 Kenneth Choi 
 Walter Wong

Rujukan

Pranala njaba 
 Official website
 Korean Herald, English edition, Weekly/People
 
 
 
 
 

Filem 2008
Film Amérikah Sarékat
Artikel Wiki Mrebawani II kalamangsa 1
Nglalu ya iku tumindak mungkasi uripé dhéwé kanthi temaha. Ing basa Inggris karan suicide, saka tembung  Latin suicidium, saka sui caedere, "matèni awaké dhéwé"). Tumindak nglalu asring disebabaké déning rasa mutung kang sebabé digayutaké marang gangguan kajiwan kaya ta dhèprèsi, gangguan bipolar, skizofrenia, tumungkul marang alkohol/alkoholisme, utawa salahguna obat. Déné prakara kang njalari stres ing antarané ya iku masalah ing babagan ékonomi utawa duwé masalah kang magayutan karo wong liya. Uga nandang lelara kang mataun-taun durung mari.
Manéka cara bisa kanggo nglalu lan kang paling umum antarané nggantung, ngombé racun lan migunakaké bedhil. Udakara wong cacah 800.000-1.000.000 nglalu saben tauné ing donya, saéngga nglalu uga dadi sebab nomer 10 saka seba-sebabé pati. 
Nglalu luwih akèh dilakoni déning wong lanang tinimbang wadon.

Rujukan 

Pati
Artikel Wiki Mrebawani II kalamangsa 1
Krémasi''' ya iku tatacara ngilangaké mayit/jisim manungsa sawusé pati kanthi cara diobong. Umumé dileksanakaké ing omah krématorium utawa ing  pasétran  (kuburan sawatara tumrapé wong Bali). Krémasi ing Bali karan ngaben. Krémasi nduèni fungsi dadi pérangan saka pangruktine jenasah nalikané arep dikubur utawa sawusé dikubur, supaya ora gumantung saka anané pethi lan lawon. Déné awu saka obongan jisim mau ora mbebayani tumrapé kasarasan lan sabanjuré bisa dikubur, disimpen déning kulawarga, disebar utawa dilarung.
Umumé krémasi dileksanakaké ing omah krématorium, déné ing India lan Népal dileksanakaké ing papan umum.ana candhaké''
Imbu utawa ngimbu ing kawruh hortikultura ateges tumindak kanggo nyepetake matenge woh-wohan kanthi nyimpen woh kang wus diundhuh ing papan kang relatif rapet. Uga bisa diarani tatacarane nyimpên wowohan lan sak piturute supaya matêng. Ing Indonesia, papan simpen kanggo ngimbu bisa awujud beras, gabah, damen, godhong gedhang utawa kertas koran. Ngimbu bisa ditindakaké bareng karo nyimpen dan distribusi woh marang pasar.
Trap Barrier System (TBS) ya iku salah siji cara ngendhalèkaké populasi tikus ana ing sawah mligi kang ditanduri pari. TBS ya iku wujud tèknologi nyekel tikus mawa wuwu lan tuwuhan pancingan. Tèknologi iki wus nyata bisa nyekel tikus sawah kanthi cacah akèh lan terus-terusan saka wiwit tandur nganti tekané panèn. TBS mempan digunakaké ing papan èndhèmik tikus kanthi cacah populasi kang dhuwur.

TBS ora migunakaké racun, nanging migunakaké sipat tikus kang tansah pindah saka rong/susuhe ing galengan/tegalan menyang sawah kang dadi jujugané golèk pangan.

Saliyané ing Indonésia, TBS uga wis kasil ditrapaké ing Filipin, India lan Ostrali.

Pangecaké TBS 
TBS bisa dipasang kanthi pirang-pirang cara. Sing paling wigati, kabèh kadang tani ing sawijining bulak mangertèni lan nyengkuyung cara kang dipilih.

1. TBS kanthi tuwuhan pancingan ditandur luwih dhisik.

Sapérangan sawah ditanduri pari luwih dhisik tinimbang sakiwa tengené watara 3 minggu, ambané udakara 25x25 mèter utawa luwih. Tujuwané supaya tikus marani sawah kang luwih dhisik ditanduri. Sawah mau dikupengi déning TBS kanggo nyekel tikus kang mara. Cara iki bisa ngundang tikus udakara 200 mèter saka kono.

2. TBS pinihan

TBS dipasang ngupengi sawah kang minangka pinihan.

3. TBS kanthi tuwuhan pancingan ditandur kèri.

Kayadéné TBS kanthi tuwuhan kang ditandur dhisik, tuwuhan pancingan uga bisa ditandur kèri. Iki migunakaké serangan tikus kang lumrahé tumuju marang sawah kang tanduré ora bebarengan.

Piranti kang dibutuhaké 
TBS migunakaké cara kang prasaja, ya iku pager plastik lan wuwu. Saubenging sawah kang dijaga, digawé kalènan lan dilep banyu, banjur dipageri mubeng lan rapet nganggo lembaran plastik. Kanggo njaga supaya tetep jejeg, saben sakmèter lembaran plastik disangga nganggo placek saka pring utawa kayu. Lembaran plastik kudu kaclup ana ing banyu, kanggo nyegah tikus mbolong pager plastik. Saben watara 20 mèter, pager dibolong lan dipasangi wuwu kanggo nyekel tikus kang lumebu ing bolongan.
Saben ésuk wuwu dipriksa, lan manawa ana kéwan liya (kadhal, ula, kodhok, lsp) diculaké. Manawa ana tikus kang kecekel banjur dipatèni kanthi nglelepaké wuwu ing banyu udakara 1 menit.

Linear Trap Barrier System (LTBS) 
TBS uga bisa dipasang ing turut pinggir bulak, ya iku ing kikising sawah karo papan kang disenengi tikus kanggo ndelik lan gawé rong, ya iku ing désa/kampung, tanggul lan galengan. TBS dipasang sadawané pinggir sawah, dawané paling ora 100 mèter, déné wuwu dipasang selang-seling arah lumebu lan metu saka sawah. Miturut panalitèn, TBS luwih kasil manawa dipasang ing pinggir sawah kang cedhak papan susuhé tikus.

Rujukan 

Artikel Wiki Mrebawani II kalamangsa 1
Kéwan saba wengi utawa kéwan nokturnal yaiku pakulinan kéwan kang turu ing wayah awan lan saba nalikané wengi. Déné kéwan kang saba ing wayah awan lan turu nalika wengi diarani kéwan diurnal. Kéwan nokturnal lumrahé duwé daya ngrasakaké ganda lan swara kang luwih, uga pandeleng kang apik sanajan ing kaanan peteng. Ciri kang kaya mangkéné bisa ngréwangi kéwan anggoné ngéndhani kéwan prédhator kaya déné kupu Helicoverpa zea éndha saka prédhator.  Sawenèh kéwan nokturnal kaya déné kucing uga duwé mripat kang tetep bisa nyawang kanthi premana nalika padhang/awan (delengen kaca metaturnal). Déné lawa mung bisa ndeleng ing wayah wengi. kéwan saba wengi kaya ta tarsius lan manuk guweg duwé mata kang uwih gedhé tinimbang ukuran awaké minangka pangimbang saka sunar kang kurang nalika wengi. Lan luwih luwih manèh, ukuran kornéa mripat kang luwih gedhé tinimbang kéwan diurnal.
Kéwan kang dikenal saba wengi umpamané kucing, tikus, guweg lan lawa.

Rujukan
Agung Setiadji bin Darjono Hadjiwidjojo utawi Ags. Arya Dipayana () inggih punika salah satunggalipun seniman saking Indonesia. Namanipun misuwur minangka seniman téater, panggurit lan panganggit carita cekak ingkang kamot ing sawenè ariwarta lan kalawarta. Ags. Arya Dipayana salah satunnggalipun panampi pangaji Hibah Seni saking Yayasan Kelola.

Riwayat 
Ags. Arya Dipayana lair ing Kabupatèn Tulungagung, Jawa Wétan, 29 April 1961. Miwiti kiprah kesenian nalika taksih wonten sekolah menengah kanthi nyerat carita cekak lan geguritan. Ngrampungaken pawiyatanipun ing Jurusan Sastra Prancis, Fakultas Sastra, Universitas Indonesia. Piyambakipun naté nyambut damel minangka redhaktur tamu ing kalawarta Hai lan Zaman, lan sapérang biro iklan. Karyanipun kathah ingkang dimot ing ariwarta kados ta Majalah Hai, Suara Pembaruan, Zaman, Majalah Matra lan sanèsipun. Taun 1976 piyambakipun miwiti kiprah ing donyanipun téater, ngedekaken Teater Egg (sapunika Teater Tetas) taun 1978. Awit taun 1985 nyerat lakon drama kanggé sapérang pagelaran. Buku geguritanipun ingkang naté dibabar, inggih punika Sajak Pejalan Kaki, Tiga Cermin Kecil (Kumpulan Bertiga), lan Sehingga Kabut (Kumpulan Tunggal). Sawenèh geguritanipun dipundadosaken lagu déning Dwiki Dharmawan, kalantunaken déning Novia Kolopaking, Reda Gaudiamo, lan sanèsipun.

Ags. Arya Dipayana ugi aktif dados sutradara pagelaran-pagelaran Teater Tetas. Lakon drama ingkang diserat antawisipun Wisanggeni Berkelebat, Seorang Anak Menangis, Palaganada: Dari Negeri Cinta, Jejak Surga, lan Julung Sungsang dan Raung Kuda Piatu (2009). Ags. Arya Dipayana tilar donya ing tanggal 1 Maret 2011, antawisipun jam 22:30 WIB, nalika saweg ngrawuhi lokakarya téater ing Purwakarta, Jawa Barat minangka pawicara. Jenazah dipunsarèkaken ing TPU Jeruk Purut, Jakarta Selatan.

Geguritan 

 Pejalan Kaki
 Tiga Cermin Kecil (Kumpulan Bertiga)
 Sehingga Kabut (Kumpulan Tunggal)

Lakon sandiwara 

 Wisanggeni Berkelebat
 Dari Seberang Cuaca (terdiri dari empat naskah pendek)
 Seorang Anak Menangis
 Palaganada-Di Negeri Cinta
 Jejak Surga
 Julung Sungsang
 Republik Anturium
 Raung Kuda Piatu
 Durna Rumangsa
 World In My Feet
 Questioning Ekalaya
 Kotak Sendiri (sinétron)

Ugi pirsani 

 Reda Gaudiamo
 Sapardi Djoko Damono
 Maha Melihat Maha Mendengar
 Dwiki Dharmawan

Rujukan 

Seniman Indonesia
Sastrawan Indonésia
Juru gurit Indonésia
Artikel Wiki Mrebawani II kalamangsa 1
Atek Soedharmo () inggih punika salah satunggalipun atlit lan juru paraga filem saking Indonésia ing dasawarsa 1970-an. Namanipun sampun misuwur nalika maragakaken filem Joanna sesarengan Lidya Kandouw (1983) ingkang dipunsutradarani Wim Umboh. Sadèrèngipun nglebeti kancah perfileman, Atek Soedharmo punika atlit ing cabang bina raga lan gadhah sasana gladhèn kanggé génerasi mudha. Piyambakipun tetirah saking donyane filem ing taun 1992 awit saking ketaman cidera wekdal dados juru paraga sesarengan kaliyan Cindy Rothrock. Pungkasanipun, Advent Bangun nggantosi minangka paraga ing filem punika.

Riwayat 
Atek Soedharmo lair ing Kutha Salatiga, Jawa Tengah, tanggal 30 Januari 1949. Awit taksih nem, piyambakipun sampun ngraketi donyanipun ulahraga, utamanipun cabang bina raga. Ing griyanipun, kepara piyambakipun gadhah sasana gladhèn fitness lan angkat wesi Raga Sampurna. Ing taun 1972, Atek ngyasa klub bina raga Pancanaka ingkang wiwit kiprahipun taun 1974. Klub mau disengkuyung déning manten Wali Kutha Salatiga, John Manuel Manoppo minangka katua umum. Kajawi punika, piyambakipun ugi kiprah ing kancah perfileman, dipunpracaya maragakaken ing filem Joanna, ingkang dipunsutradarani Wim Umboh. Nalika samanten, piyambakipun dipunpacangaken kaliyan paraga wanita, Lidya Kandouw. Filem ingang mundhut gambar wonten saindhengipun Air Terjun Sekar Langit punika, nyariyosaken satunggalipun nem-neman ingkang nylametaken satungalipun kenya peranakan Walanda ingkang nyobi "minggat" saking tiyang sepuhipun. Kajawi nylametaken Joanna, Atek ugi ugi nyengkuyung para warga nglawan centheng-centheng Walanda miyos kaprigelan silatipun. Sasampunipun filem Joanna, ing taun 1985 Atek kadhapuk dados juru paraga kaliyan Lia Waroka ing filem Rambo. Taun 1992, piyambakipun tetirah saking kancah perfileman amargi ketaman cidera nalika main sesarengan Cindy Rothrock. Pungkasanipun Advent Bangun ingkang nggantosi.

Filem 
 Yohana
 Pembalasan Rambu
 Djago
 Suromenggolo
 Tiada Titik Balik ''

Rujukan 

Ingkang maragani Indonesia
Tokoh Jawa Tengah
Tokoh dari Salatiga
Artikel Wiki Mrebawani II kalamangsa 1
Life of Crime inggih punika filem sandiwara komedi saking Amérikah Sarékat ingkang dipundamel taun 2013. Filem punika dipunsutradarani Daniel Schechter, adhedasar novèl anggitanipun Elmore Leonard ingkang kababar taun 1978 kanthi sesirah The Switch. Para juru paraga ingkang ndhèrèk main ing filem punika antawisipun Jennifer Aniston, Yasiin Bey, Isla Fisher, Will Forte, Mark Boone Junior, Tim Robbins, John Hawkes, Charlie Tahan, lan sanèsipun. Filem punika naté dipuntepangaken kaping pisan nalika pangaji Festival Film Toronto taun 2013, Festival Film Abu Dhabi, lan Traverse City Film Festival. Life of Crime dipunbabar kanggé sagung para pamirsa Amérikah Sarékat ing tanggal 29 Agustus 2014.

Ringkesan
Salah satunggalipun sosialita kanthi asma Mickey Dawson badhé dipunculik déning Ordell Robbie lan Louis Gara. Tiyang kalih wau pados cara pripun kareben saget kanthi gampil nyulik Mickey Dawson. Nanging salajengipun dumadakan wonten karuwetan nalika semahipun, Frank, mboten kersa maringi tebusan. Jebul sesambetan bebrayan antawisipun Frank lan Mickey Dawson, wekdal punika sampun badhé tumuju pegatan, amargi Frank langkung milih gendhakanipun, Melanie.

Ingkang maragani 
 Jennifer Aniston 
 Yasiin Bey
 Isla Fisher
 Will Forte
 Mark Boone Junior 
 Tim Robbins 
 John Hawkes 
 Charlie Tahan
 Seana Kofoed
 Chyna Layne 
 Clea Lewis 
 Jenna Nye
 Alex Ladove 
 Leonard Robinson 
 R. Marcus Taylor 
 Kevin Corrigan

Rujukan

Pranala njawi 
 
 
 

Filem 2013
Film Amérikah Sarékat
Artikel Wiki Mrebawani II kalamangsa 1
Girl Scout () inggih punika sesirah filem sandiwara komidi saking Koréa Kidul ingkang dipundamel ing taun 2008. Filem punika nyariyosaken sekawan wanita ingkang  madosi tiyang ingkang sampun mbeta arta kagunganipun sekawan wanita wau. Para paraga ingkang kadhapuk ing filem punika antawisipun Kim Sun-a, Na Moon-hee, Lee Kyung-sil, Go Joon-hee, Park Won-sang, Im Ji-eun, lan sanèsipun. Girl Scout dipunbabar ing tanggal 5 Juni 2008.

Latar wingking 
Girl Scout nyariyosaken satunggalipun kadadéan ing Bongcheon-3 dong, kawasan kumuh ing Seoul, Koréa Kidul. Kacariyosaken, wonten sekawan wanita inggih punika I-man (Na Moon-hee), yuswanipun sewidak taun ingkang nyambut damel wonten toko swalayan kanggé nguripi putrané ingkang nganggur, Bong-segera (Lee Kyung-sil), randha ingkang manggèn sareng putranipun ingkang saweg nandang sakit, Mi-Kyung (Kim Sun-a), randha; lan Eun-ji (Go Joon-hee), nyambut damel dados caddy. Sekawan wanita punika gadhah tekad ngempalaken arta kanggé mbikak toko ing sakiwa-tengené griyanipun, lan punika kekajengan satunggal-satunggalipun. Nanging panggayuh punika pupus nalika satungalipun sarékat kredit, Hye-ran (Im Ji-eun), nyolong arta celengan kagunganipun sekawan wanita punika. Salajengipun, dumadi tim ingkang kasebat Bong Chon Girl Scout kanggé ngoyak tiyang ingkang sampun nyolong artanipun. Karuwetan mboten saget dipunselaki.

Girl Scout dipunbabar kanggé sagung para pamirsa ing Koréa Kidul ing tanggal 5 Juni 2008, sasampunipun telat anggènipun badhé mbabar, ingkang limrahipun sasi April. Filem punika mlebet urutan kalima ing box office, kanthi ngempalaken arta US$ 163.122, lan bathi US $ 1.523.142.

Ingkang maragani 
 Kim Sun-a
 Na Moon-hee
 Lee Kyung-sil
 Go Joon-hee
 Park Won-sang
 Im Ji-eun
 Ryu Tae-joon
 Choi Jung-woo
 Park Hyuk-kwon
 Kim Hyang-gi
 Jeon Ji-ae
 Yang Gi-won
 Jeong Mi-seong
 Yeo Min-goo
 Jeong Se-hyeong

Rujukan

Pranala njawi 
  
 
 

Film Koréa Kidul taun 2008
Artikel Wiki Mrebawani II kalamangsa 1
The Boy Next Door inggih punika sesirah filem erotis thriller saking Amérikah Sarékat ingkang dipundamel taun 2015. Filem punika dipunsutradarani Rob Cohen. dhedhasar skénario anggitanipun Barbara Curry. Ingkang maragani filem punika antawisipun Jennifer Lopez, Ryan Guzman, John Corbett, Ian Nelson, lan Kristin Chenoweth. The Boy Next Door nyariyosaken bab teror ingkang dipunlampahaken déning satungaling priya nem dhumateng wanita ingkang dipuntresnani. Claire Peterson (Jennifer Lopez), guru ing pawiyatan SMA, saweg nglampahi prosès pegatan kaliyan semahipun, Garret (John Corbett). Pacangan punika gadhah remaja putra namanipun Kevin (Ian Nelson). Claire nyuwun pegatan sasampunipun mirsani sémahipun sesambetan kaliyan sekretarisipun.

Ringkesan 
Sasampunipun pepisahan, Claire pinanggih kaliyan Noah (Ryan Guzman), satunggaling nem-neman gagah ingkang manggèn ing sisih griyanipun. Awit tetepangan, Claire lan Noah sansaya raket. Noah remen sanget dhumateng randha ayu punika. Semanten ugi Claire, ingkang kapincut sasampunipun mirsani Noah tanpa busana miyos jendhéla kamaripun.

Ing satunggalipun dinten, nalika Kevin mboten wonten griya, Noah nimbali Claire dhumateng griyanipun supados mbiyantu masak. Kaanan punika kalajengaken ing méja dhahar. Noah nyobi ngrayu Claire. Sinaosa wiwitanipun radi awrat, nanging Clair kepara kendel kémawon, saéngga kekalihipun nglampahi adegan seks. Enjingipun, Claire ngendika dhumateng Noah bilih piyambakipun radi getun, nanging pratélan punika ndadosaken Noah mboten kepranan.

Awit saking punika, Noah ingkang yuswanipun sami kaliyan Kevin lan dados muridipun Claire ing sekolahan, lajeng ndamel keruwetan. Napa malih Noah mirsani mantan semahipun Claire asring rawuh wonten griyanipun. Noah ingkang rumiyin remaja saé-saé kemawon, ngedalaken prilaku aslinipun, saestu mbebayani. Claire kaancam kelangan putra, pedamelan lan gesangipun.

Ingkang maragani 
 Jennifer Lopez-Claire Peterson
 Ryan Guzman-Noah Sandborn
 John Corbett-Garrett Peterson
 Ian Nelson-Kevin Peterson
 Kristin Chenoweth-Vicky Lansing
 Lexi Atkins-Allie Callahan
 Hill Harper-Principal Edward Warren
 Travis Schuldt-Ethan
 Brian Mahoney-Cooper
 Adam Hicks-Jsebagaion Zimmer
 François Chau-Detective Johnny Chou
 Bailey Chsebagaie-Benny

Rujukan 

Film Amérikah Sarékat
Film Amérikah Sarékat taun 2015
Film berbahasa Inggris
Artikel Wiki Mrebawani II kalamangsa 1
Benteng Fort Willem I utawi Bèntèng Pendhem Ambarawa inggih punika yasan sujarah ingkang dumunung wonten Ambarawa, Kabupatèn Semarang, Jawa Tengah. Bèntèng ingkang dipunyasa taun 1834 dumugi taun 1845, kapernah wonten sisihipun Museum Kereta Api, utawi sawingkingipun Rumah Sakit Umum Daerah (RSUD) Ambarawa, dados satunggal kaliyan Lembaga Pemasyarakatan (Lapas) Kelas II Ambarawa. Bèntèng niki naté dipun-ginakaken minangka latar pamundhutan gambar filem Soekarno ingkang dipunsutradarani Hanung Bramantyo.

Latar wingking  
Ngginakaken ukara pendhem amargi bètèng punika dumunung ing sangandhapipun siti utawi kakubur, minangka siasat perang. Manawi badhé dhateng bètèng punika, wonten kalih margi mlebet, ingkang kaping sapisan saget miyos margi caket Rumah Sakit Umum Daerah (RSUD) Ambarawa. Wondéné margi sanèsipun lumantar kori mlebet tumuju Lembaga Pemasyarakatan (Lapas) Ambarawa, lan saking mriku yasan wonten ing sisih kiwa.

Ing dasawarsa 1840-an nalika VOC nguwaosi tlatah Jawa, Ambarawa dados panggènan ingkang sekéca kanggé perang, amargi wonten antawisipun Semarang lan Surakarta. Wiwitan abad 18, VOC yasa kathah bètèng ing jalur Semarang – Oenarang (sapunika Ungaran) – Salatiga – Surakarta (Sala). Rancangan punika kasusun supados saget ngrembakaaken sesambetan kaliyan Karajan Mataram. Barak-barak militèr ugi dipunyasa ing kutha-kutha punika, kalebet Ambarawa. Nalika dipunkuwaosi dé Kolonel Hoorn, taun 1827-1830, naté wonten barak militèr ingkang nyimpen barang-barang kabutuhan militèr, lan ing taun 1834 diyasa satunggaling bètèng modhèren ing Ambarawa ingkang salajengipun dipuntengeri Benteng Willem I, ingkang rampung taun 1845. Taun 1853 dumugi 1927 bètèng punika kaginaaken minangka barak militèr déning KNIL, supados saget gampil anggènipun sesambetan kaliyan Magelang, Yogyakarta, lan Semarang lumantar ril sepur.

Riwayat bètèng

Ugi pirsani 
 Ambarawa
 Kabupatèn Semarang
 Jawa Tengah
 Benteng Pendem Cilacap

Rujukan 

Wangunan dan struktur di Jawa Tengah
Benteng Hindia Belanda
Kabupatèn Semarang
Jawa Tengah
My Brilliant Life (; lit. "My Palpitating Life") inggih punika filem sandiwara saking Koréa Kidul ingkang dipundamel taun 2014. Filem punika dipunsutradarani E J-yong. Ingkang dhedhasar skénario anggitanipun E J-yong lan Oh Hyo-jin, dipunangkat saking novèl karyanipun Kim Aeran kanthi sesirah My Palpitating Life ingkang dibabar taun 2001. Ingkang maragani filem punika antawisipun Song Hye-kyo lan Kang Dong-won.

Ing taun 2015, My Brilliant Life pikantuk pangaji saking Third Place Audience Award wonten Udine Far East Film Festival kaping 17. My Brilliant Life dipunbabar ing tanggal 3 Sèptember 2014 déning CJ Entertainment.

Ringkesan 
My Brilliant Life nyariyosaken bab sesambetan asmara antawisipun Dae-soo ingkang tuhu kaku, lan Mi-ra, wanita ayu ingkang asring ngendikan mboten saé. Yuswanipun Dae-soo lan Mi-ra punika taksih pitulas taun nalika ngandhut. Putranipun, Ah-reum, miyos kanthi genetik ingkang mbènteni nama progeria, ingkang ndadosaken yuswanipun énggal sepuh. Taun-taun salajengipun, nalika Ah-reum taksih yuswa pitulas taun, badanipun katingal sampun katingal kados déné tiyang sepuh yuswa wolung puluh taunan. Ah-reum lajeng nyerat satunggaling cariyos babagan tiyang sepuhipun ingkang taksih nèm lan kasmaran, lan gadhah kekajengan supados pikantuk bebungah ing dinten tanggap warsanipun kaping pitulas mangkih.

Ingkang maragani 
 Song Hye-kyo-Mi-ra
 Kang Dong-won-Dae-soo
 Jo Sung-mok-Ah-reum
 Baek Il-seob-Mr. Jang
 Heo Joon-seok-Seung-chan
 Chae Seo-jin-Lee Seo-ha
 Kim So-jin-Writer Kim
 Lee Sung-min-kaluwargi dokter (cameo)
 Kim Kap-soo-ramanipun Dae-soo (cameo)
 Kim In-tae-Mr. Jang sepuh (cameo)
 Cha Eun-woo-Healthy Ah-ruem (cameo)
 Taetiseo-wanita ingkang diremeni Dae-soo (cameo)

Rujukan

Pranala njaba 
  
  
 
 
 

Filem drama
Artikel Wiki Mrebawani II kalamangsa 1
Sindu Putra () inggih punika salah satunggalipun seniman saking Indonésia. Namanipun sampun misuwur lumantar sapérang karyanipun awujud geguritan ingkang dipunmot ing sawenèh ariwarta lan kalawarta. Awit saking kaprigelanipun, Sindu Putra nampi pangaji saking Kusala Sastra Khatulistiwa lumantar karyanipun ing kategori geguritan kanthi sesirah Dongèng Anjing Api ing taun 2009.

Latar wingking 
Sindu Putra lair ing Bali, tanggal 31 Juli 1968. Nelatèni nyerat awit taksih wonten Sekolah Menengah Pertama (SMP), taun 1982. Kawitanipun, karyanipun dipunmot ing Bali Post Minggu (1982). Salajengipun karyanipun uga dipunmot ing ariwarta saking Yogyakarta lan Jakarta antawisipun Nusatenggara, Minggu Pagi, Merdeka Minggu, Hai, Bentara Kompas, Tempo, Media Indonesia, Jurnal Cak, Jurnal Puisi dan Kalam. Karya sanèsipun karonce wonten sajeroning antologi Perjalanan (SMK, 1990), Batu Beramal (HP3N Batu,1994), Bunga Rampai Puisi Bali (1996), lan Bali The Morning After (1999). Buku geguritan ingkang sampun dipunbabar inggih punika Kemah Malam Burung Malam (Pojok Sanur Interprise (2000), Rumah Ilalang (sesarengan IAO Suwati Sideman ,2003). Sindu Putra naté katimbalan ngrawuhi adicara Winternachten Overzee ing Yogyakarta (2001), maos geguritan ing Ubud Writers & Readers Festival, Bali 2004. Taun 2005 piyambakipun kasil menang wonten adon-adon Cisadane Award (Dewan Kesenian Tangerang).

Ugi pirsani 

 Kusala Sastra Khatulistiwa

Rujukan 

Seniman Indonesia
Sastrawan Indonésia
Juru gurit Indonésia
Artikel Wiki Mrebawani II kalamangsa 1
Avianti Armand () inggih punika seniman saking Indonésia. Namanipun sampun misuwur lumantar sawenèh karyanipun awujud geguritan ingkang dipunmot wonten ariwarta lan kalawarta. Kajawi nyerat, piyambakipun ugi nelateni pedamelan minangka juru gambar yasan (arsitek) lan dhosèn tamu ing Jurusan Arsitektur Universitas Indonesia lan Disain Interior, Fakultas Disain Interior Universitas Pelita Harapan. Avianti Armand punika salah satunggalipun panampi pangaji Kusala Sastra Khatulistiwa ing kategori geguritan lumantar pakaryanipun kanthi sesirah Perempuan yang Dihapus Namanya, ing taun 2011.

Latar wingking 
Avianti Armand miyos ing Jakarta, tanggal 12 Juli 1969. Wiwit taksih remaja, piyambakipun sampun raket dhumateng donyaning kasusastran mliginipun geguritan. Karyanipun kasil dipunmot ing sawenèh ariwarta lan kalawarta. Kajawi nyerat, Avianti Armand ugi nelateni pedamelan minangka juru gambar yasan (arsitèk) awit taun 1992. Rancangan gambar griyanipun kepara menangi pangaji saking IAI (Ikatan Arsitek Indonesia), ing taun 2008. Taun 2010 piyambakipun nggagas ngyasa bengkel kerja lan pagelaran arsitèktur lan kutha kanthi tajuk Ruang Tinggal Dalam Kota ingkang ditindakaken ing Komunitas Salihara. Taun punika ugi, Avianti Armand dipundhapuk minangka kurator Pameran Arsitek Muda Indonesia. Ing taun 2015, Avianti Armand dipundhapuk dados katua Komite Desain ing Pameran Buku Internasional Frankfurt, Jerman.

Awit taun, 2008, karyanipun ing kancah kasusastran sansaya inggil lumantar panyeratan fiksi, geguritan, lan artikel babagan arsitèktur. Buku carita cekak kaping pisan anggitanipun, dipunbabar taun 1999 kanthi sesirah Negeri Para Peri. Salah satunggalipun cariyos ing buku punika kasil mlebet ing Cerpen Terbaik Kompas taun 2009. Buku geguritan kanthi latar kitab suci Prajanjian Lami sesirah Perempuan yang Dihapus Namanya, ingkang dipunbabar taun 2010 kasil nglantaraken piyambakipun nampi pangaji Kusala Sastra Khatulistiwa ing kategori Puisi, sesarengan Arafat Nur lumantar karyanipun ingkang sesirah Lampuki (fiksi) lan Nirwan Dewanto lumantar karyanipun ingkang sesirah Buli-Buli Lima Kaki (geguritan), ing taun 2011.

Ugi pirsani 

 Kusala Sastra Khatulistiwa
 Arafat Nur
 Nirwan Dewanto
 Komunitas Salihara

Rujukan 

Seniman Indonesia
Sastrawan Indonésia
Artikel Wiki Mrebawani II kalamangsa 1
Willem Alexander Tony Taulo utawi Tony Taulo inggih punika salah satunggalipun paraga filem lan sinétron saking Indonésia. Namanipun misuwur sasampunipun menang wonten adon-adon Festival Keaktoran ingkang dipunanggegana déning stasiyun televisi nasional, taun 1995. Tony langkung kathah kiprah ing filem-filem utawi sinétron komidi. Salah satunggalipun filem ingkang piyambakipun minangka paraga inggih punika Cinta Dalam Kardus, ingkang dipunsutradarani Raditya Dika (2012).

Riwayat 
Tony Taulo miyos saking kulawargi Timor Timur (saniki Timor Leste), putra kaping sekawan saking nem sadhèrèk. Ramanipun, Doris Alexander Aminadab Taulo, SH (alm), inggih punika manten Katua Pengadilan Negeri Jakarta Selatan, lan ingkang pungkasan dipundhapuk dados Katua Pengadilan Tinggi Kupang, Nusa Tenggara Timur. Wondéné Letnan Jenderal Kiki Syahnakri inggih punika pamanipun. Saderengipun mlebet ing kancah perfileman, Tony Taulo nyambut damel ing satunggalipun hotel ing Kabupatèn Cilacap. Piyambakipun gadhah jejibahan wonten minangka asisten manajer ing pérangan house keeping. Boten namung kagunan paraga, piyambakipun ugi sinau bab musik. Sawijining dinten, Tony Taulo mireng babagan badhé dipunwontenaken adon-adon Festival Keaktoran ing Jakarta. Lajeng piyambakipun ndhaptar minangka salah satunggalipun panyarta. Boten dipunnyana, piyambakipun menang lan nampi bebungah minangka juwara setunggal. Awit saking mriku, namanipun wiwit dipunmangertosi déning para prodhuser lan griya prodhuksi lan dipundhapuk ing sapérang sinétron lan filem. Sinètron kapisan ingkang dipunparagakaken inggih punika Kulawarga Cemara ingkang dipunsutradarani Arswendo Atmowiloto (1996). Salajengipun, piyambakipun ugi dipundhapuk minangka juru paraga sesarengan kaliyan Novia Kolopaking, Sandy Nayoan, lan sanès-saneipun.

Nanging salajengipun, Tony Taulo langkung kathah minangka juru paraga ing filem tivi lan filem layar jembar. Sesarengan Raditya Dika piyambakipun dipunpilih kanggé main filem mragakaken minangka manajer kafe. Wonten ing sitkom (sinètron komidi) Satu Kakak Tujuh Keponakan (1998) ingkang dipunanggegana déning RCTI, Tony ugi nglampahi sesarengan kaliyan Arswendo.

Paraga sawenèh filem lan sinètron 

 Tersanjung
 Kulawarga Cemara
 Satu kakak tujuh keponakan
 Delisa
 Cinta dalam kardus

Ugi pirsani 

 Raditya Dika
 Arswendo Atmowiloto
 Cinta Dalam Kardus

Rujukan 

Seniman Indonesia
Artikel Wiki Mrebawani II kalamangsa 1
Nunus Utomo (miyos ing Kutha Semarang, Jawa Tengah - tilar donya ing Jakarta, 7 Fèbruari 2015) inggih punika salah satunggalipun musikus lan penyanyi saking Indonésia. Namanipun misuwur minangka pimpinan lan penyanyi Flashback Band ingkang dados pangiring adicara Tembang Kenangan ing stasiyun tivi Indosiar, dasawarsa 1990 dumugi 2000-an. Ciri wancinipun Nunus dumunung wonten warni swantenipun ingkang saget niru kaliyan swanten penyanyi Bee Gees.

Latar winging 
Nunus Utomo lair ing Kutha Semarang, Jawa Tengah. Awit taksih nèm, piyambakipun sampun remen donyanipun musik. Saking band marang band sanèsipun ingkang dipunlampahi, nanging pungkasanipun teteg wonten Flashback Band. Flashback Band ingkang dipunyasa taun 1988. Nunus maringi aran punika jumbuh kaliyan ancasipun, inggih punika péngin supados para sutrisna musik saget langkung nresnani mliginipun dhumateng lagu-lagu lawas. Pramila, saking tatanan musik lan swantenipun dipunupados saget sami kaliyan lagu lan penyanyi aslinipun. Kajawi saking punika, Nunus gadhah gegayuhan supados génerasi mudha saget langkung mangertosi babagan sujarah musik lumantar lagu-lagu lawas.

Taun 1995 Nunus Utomo mboyong Flashback Band wonten ing stasiyun tivi Indosiar wonten ing adicara Tembang Kenangan, kanthi pranata adicara Bob Tutupoly. Wonten ing mriku Nunus ngraos menawi pikantuk panggènan sajatosipun. Lan supados band-ipun tansah kiyat, Nunus asring nggandèng penyanyi sanès antawisipun Seno Haryo lan Johan Untung.

Uga delengen 

 Indosiar
 Johan Untung

Rujukan 

Seniman Indonésia
Musisi Indonésia
Tokoh dari Semarang
Tokoh dari Jawa Tengah
Artikel Wiki Mrebawani II kalamangsa 1
American Gun inggih punika filem independen sandiwara kriminal saking Amérikah Sarékat ingkang dipundamel déning Participant Productions, IFC Films, IFC First Take, lan Spirit Dance Entertainment ing taun 2005. Filem punika dipunsutradarani Aric Avelino, dhedhasar skénario ingkang dipunanggit ing taun 2001 déning Steven Bagatourian lan Aric Avelino. Avelino taksih sekolah wonten Loyola Marymount University nalika ngarahaken filem punika, sesarengan kaliyan alumnus LMU sanèsipun, Ted Kroeber (prodhuser).

Dangunipun ndamel filem punika ngantos kalih setengah taun. Kersanipun ndamel filem niki saking salah satunggalipun artikel ingkang dipunmot wonten kalawarta Los Angeles Times. Avelino estu remen sanget kaliyan pitedah ingkang dipunaturaken déning salah satunggalipun prodhuser, Forest Whitaker. Juru paraga kaping pisan ingkang dipundhapuk mlebet wonten proyek filem punika Marcia Gay Harden.

Ingkang maragani 

 Marcia Gay Harden – Janet Huttenson
 Forest Whitaker – Carter
 Donald Sutherland – Carl Wilk
 Lisa Long – Sandra Cohen
 Arlen Escarpeta – Jay
 Chris Warren Jr. – Marcus
 David Heymann – Producer
 Chris Marquette – David Huttenson
 Amanda Seyfried – Mouse
 Nikki Reed – Tally
 Joseph Kell – Security Guard
 Tony Goldwyn – Frank
 Rex Linn – Earl
 Kevin Phillips – Reggie
 Davenia McFadden – Felicia
 Linda Cardellini – Mary Ann Wilk
 Schuyler Fisk – Cicily
 Michael Shannon (as Michael J. Shannon) – Jerry
 Charles Duckworth – Connie
 Todd Tesen – Barry
 Melissa Leo – Louise
 Gary Paul Clark – Pangawas
 Ali Hillis-Gun Shop Patron
 Garcelle Beauvais (as Garcelle Beauvais-Nilon) – Sarah

Pangeduman 
Miturut katrangan saking boxofficemojo.com, American Gun kasil ngempalaken bathi $24,098 lumantar pambabaran winates saking satunggal ngantos nem gedhong biyoskup, dangunipun sedasa minggu, antawisipun tanggal 22 Maret dumugi tanggal 1 Juni 2006. Filem punika dipuntepangaken wonten adicara Independent Filem Channel déning First Take.

Pangaji 
 Independent Spirit Awards, nominasi
 Filem Paling Sae, Ted Kroeber, juru damel.
 Paraga Priya Paling Sae, Forest Whitaker.
 Paraga Wanita Pambiyantu Paling Sae, Marcia Gay Harden.

Rujukan

Pranala njawi 
 
 
 LMU alumni  press release about the movie.
 American Gun official site
 IFC "First Take" .

Film Amérikah Sarékat
Filem drama
Artikel Wiki Mrebawani II kalamangsa 1
Equity inggih punika filem sandiwara thriller saking Amérikah Sarékat ingkang dipundamel déning Broad Street Pictures taun 2016. Filem punika dipunsutradarani Meera Menon, dhedhasar skénario ingkang dipunanggit déning Amy Fox. Ingkang maragani filem punika antawisipun Anna Gunn, James Purefoy, Sarah Megan Thomas, lan Alysia Reiner. Equity dipuntepangaken pisanan nalika pangaji Sundance Film Festival tanggal 25 Januari 2016. Sadèrèngipun, hak pangeduman filem dipuntumbas déning Sony Pictures Classics, filem iki dipunbabar kanggé sagung pamiarsa ing Amérikah Sarékat, tanggal 29 Juli 2016. Equity nampi pangalembana saking para pamirsa lan juru kritik filem.

Ingkang maragani 
 Anna Gunn-Naomi Bishop
 James Purefoy-Michael Connor
 Sarah Megan Thom—Erin Manning
 Alysia Reiner-Samantha Ryan
 Craig Bierko-Benji Akers
 Margaret Colin-Attorney Cahn
 Nate Corddry-Cory
 Samuel Roukin-Ed
 Lee Tergesen-Randall
 Sophie von Haselberg-Marin
 James Naughton-John

Prodhuksi 
Meera Menon dipunwartakaken bilih badhé ngarahaken filem punika ing wulan Maret 2015. Anna Gunn dipundhapuk minangka salah satunggalipun paraga, ing wulan Juni 2015, salajengipun James Purefoy ugi mratélakaken sumadya main ing filem punika.

Box office 
Equity kasil ngempulaken arta $1,6 yuta saking Amérikah Sarékat lan Kanada, lan $65.116 saking sapérang nagari sanèsipun, kanthi gunggung dumugi $1,7 yuta. Filem punika dipunbabar ing rongatus sèket gangsal gedhong biyoskup.

Pangalembana 
Equity nampi pangalembana saking para juru kritik filem. Wonten ing Rotten Tomatoes filem punika pikantuk panampi 81%, dhedhasar pratélanipun 84 juru kritik, kanthi rata-rata biji 6,4/10. Sawetawis, Metacritic nglaporaken bilih filem punika dipunremeni déning sagung pamirsa lan juru kritik filem. Perkawis punika saget dipunpirsani saking biji ingkang dumugi 68 saking 100 dhedhasar pratélanipun 29 juru kritik.

Rujukan

Pranala njawi 
 
  (rating 3.5/5)

Film Amérikah Sarékat
Filem drama
Artikel Wiki Mrebawani II kalamangsa 1
Museum Rumah Budaya Tembi inggih punika papan panggénan ingkang nyimpen dhokumèntasi lan nyawisaken katrangan babagan sujarah lan kabudayan Jawi ingkang dumunung wonten Kacamatan Sewon, Kabupatèn Bantul, Provinsi Daerah Istimewa Yogyakarta. Tembi ugi dados pratandha lairipun pakaryan kreatif dhedhasar panemu bebrayan ingkang dumunung ing sakiteré papan wau. Musiyum punika asring ngawonténaken sawenèh kagiyatan budaya kados ta pamèran seni rupa, pagelaran adat lan kontemporer, pagelaran beksan lan teater, musik, ugi pagelaran maos geguritan. Musiyum punika mboten pikantuk sengkuyungan ardana saking yeyasan pundi kemawon. Sedaya kagiyatan ingkang dipunwontenaken mboten pados bathi. Kanggé nyekapi kabetahan punika, Tembi pikantuk kasil saking fasilitas antawisipun bale karya, bale rupa, bale inep, musiyum, kapustakan, kolam lelangén, lan warung utawa rèstoran.

Sajarah 
Désa Tembi rumiyin awujud salah satunggaling panggénan para abdi dalem katemben ingkang padamelanipun nyusoni para putra-putri kulawarga karaton. Pramila désa punika kasebat Désa Tembi. Ing désa iku wonten griya ing Jalan Parangtritis Km. 8,4, Tembi, Timbulharjo, Sewon, Kabupatèn Bantul, Yogyakarta ingkang dados Museum Rumah Budaya Tembi (Tembi House of Culture). Musiyum iku didegi wonten lemah ingkang wiyaripun 3.500 mèter pasagi, kanthi wiyar yasan utama 212 mèter pasagi lan gunggung wiyaripun yasan dumugi 1.057 mèter pasagi. Wondéné Désa Tembi piyambak awujud wewengkon kampung kriya GMT (Gabusan-Manding–Tembi) ingkang dipunkepyakaken déning Sri Sultan Hamengkubuwana X surya 31 Agustus 2007.

Koleksi 
Museum Rumah Budaya Tembi gadhah saperang koleksi antawisipun luweng, dandang, keris lan tombak, waluku, gamelan, poto-poto kuna, poster kuna, sepedha motor kuna, sarta kapuskan ingkang gadhah dumugi 5.000 seratan. Panggènan punika ugi nyawisaken papan pagelaran, ruwang patemon, panginepan, warung utawa rèstoran, kolam lelagén lan pendhapa, sarta kalih pangkon gamelan.

Kagiyatan 
Saben wulan, Museum Rumah Budaya Tembi ngawontenaken pagelaran awujud beksan nasional saking saperang wewengkon ing Indonesia, pagelaran wayang, pagelaran seni rupa, pagelaran musik, pagelaran maos geguritan, workshop, wawan rembug, lan seminar. Tembi ugi nepangaken budaya Jawi dhumateng para dhayoh kanthi ngawontenaken kagiyatan adat kados ta ngluku sawah ngagem lembu, mbatik, gladhen gamelan, dolanan laré-laré, lan sanèsipun.

Ugi pirsani 
 Kabupatèn Bantul
 Daerah Istimewa Yogyakarta
Panembahan

Rujukan

Pranala njawi
 Website resmi Tembi Rumah Budaya

Kebudayaan Indonesia
Museum di Indonesia
Artikel Wiki Mrebawani II kalamangsa 1
League of Gods () inggih punika film drama fantasi saking Tiongkok-Hong Kong ingkang dipundamel taun 2016. Filem punika dipunsutradarani Koan Hui dan Vernie Yeung, dipunangkat saking novèl asesirah Fengshen Yanyi anggitanipun Xu Zhonglin. Ingkang maragani film punika antawisipun Jet Li, Tony Leung, Fan Bingbing, Louis Koo, Huang Xiaoming, Angelababy, Wen Zhang, lan Jacky Heung. League of Gods diayataken ing Tiongkok tanggal 29 Juli 2016.

Pandamelan film punika kawiwiti ing tanggal 21 Januari 2015. Paraga wanita Cecilia Cheung sajatosipun kadhapuk maragakaken minangka Nezha, nanging salajengipun dipun-gantos déning Wen Zhang. League of Gods dipunbabar kanggé sagung pamirsa ing Australia lan Selandia Baru tanggal 28 Juli 2016. Wondéné ing Tiongkok, Amérikah Sarékat, Inggris, lan Kanada dipuncakaken ing tanggal 29 Juli 2016. Filem punika ngraup laba kotor  ing box office Tiongkok.

Ingkang maragani 
 Jet Li minangka Jiang Ziya
 Fan Bingbing minangka Daji
 Louis Koo minangka Shen Gong Bao
 Huang Xiaoming minangka Erlang Shen
 Angelababy minangka Lan Die
 Tony Leung Ka-fai minangka King Zhou of Shang
 Jacky Heung minangka Leizhenzi
 Wen Zhang minangka Nezha
 Xu Qing minangka Taiyi Zhenren
 Zu Feng minangka Ji Chang
 Andy On minangka Ji Fa
 Wang Zipeng minangka Ji Ping
 Li Xiaobo minangka Ji General
 He Jude minangka Dun Di
 Waise Lee minangka Dragon King of the East Sea

Rujukan

Pranala njawi 
 

Film Tiongkok
Film berbahasa Mandarin
Film 3D
Film taun 2016
Artikel Wiki Mrebawani II kalamangsa 1
Girl Trip inggih punika filem drama komedi romantik saking Inggris ingkang dipundamel taun 2017. Film punika dipunsutradarani Malcolm D. Lee, dhedhasar skénario anggitanipun Kenya Barris lan Tracy Oliver, nyariyosaken bab sekawan réncang ingkang ngrawuhi pèngetan dinten ambal warsa Essence Music wonten ing New Orleans lan tuwuhipun paseduluran lami ing antawisipun sekawan tiyang wau, sarta prakawis-prakawis ingkang adamel saèstu mardhika. Para paraga film punia antawisipun Regina Hall, Queen Latifah, Jada Pinkett Smith, Larenz Tate, lan Mike Colter sasrta kadamel déning Will Packer. Girl Trip badhé dipunbabar kanggé sagung para pamirsa ing tanggal Juli 2017 déning Universal Pictures.

Latar wingking 
Ing wulan Fèbruari 2014, Universal mratélakaken bilih sutradara Malcolm D. Lee lan juru damel film Will Packer badhé makarya sesarengan wonten proyèk filem kanthi sesirah sawatawis Girls Trip. Wondéné ingkang nganggit skénario inggih punika South Park lan Erica Rivinoja. Wulan Mèi 2016, Universal netepaken tanggal pambabaran 11 Agustus 2017. Dipunlaporaken bilih Regina Hall badhé kadhapuk minangka salah satunggalipun paraga, wondéné Kenya Barris lan Tracy Oliver nyerataken malih skénarionipun. Queen Latifah lan Jada Pinkett Smith mratélakaken sumadya kadhapuk ing wulan Juni 2016. Wulan punika ugi, Larenz Tate mratélakaken sumadya nyawiji wonten film punika. Tanggal pambabaran pungkasanipun dipunundur ing 21 Juli 2017 awis saking film punika saweg diwiwiti pandamelanipun wulan Juni 2016 ing New Orleans lan Louisiana, kalebet wonten pahargyan Essence Music Festival 2016.

Ingkang maragani 
 Regina Hall-Ryan
 Queen Latifah
 Jada Pinkett Smith
 Tiffany Haddish
 Larenz Tate-Julius
 Mike Colter-Stuart
 Kofi Siriboe

Rujukan

Pranala njawi 
 
 

Film Amérikah Sarékat
Film Amérikah Sarékat taun 2017
Film taun 2017
Film berbahasa Inggris
Film komedi
Film romantik
Artikel Wiki Mrebawani II kalamangsa 1
Jantung Lebah Ratu inggih punika buku kempalan geguritan anggitanipun sastrawan Nirwan Dewanto ingkang kababar déning Gramedia Pustaka Utama, taun 2008. Buku ingkang kandelipun 94 kaca, kanthi ISBN 978-979-22-3666-8, punika nglantaraken Nirwan Dewanto nampèni bebungah Kusala Sastra Khatulistiwa (KSK) ing kategori Geguritan, taun 2008. Kajawi Nirwan, KSK taun punika ugi maringi bebungah dhumateng Wa Ode Wulan Ratna ing kategori Panyerat Nem Mumpuni kanthi pakaryanipun Cari Aku di Canti, lan Ayu Utami ing kategori Prosa kanthi pakaryanipun, Bilangan Fu. Sasampunipun pakaryan punika, Nirwan ugi nampi bebungah ingkang sami saking KSK, taun 2011 kanthi pakaryanipun, Buli-Buli Lima Kaki.

Latar wingking 
Jantung Lebah Ratu ngandhut 46 geguritan anggitanipun Nirwan Dewanto ing kala mangsa 2005 dumugi 2007. Geguritanipun awujud gurindham, parikan, lan haiku (geguritan saking nagari Jepang). Tembung-tembung ingkang dipilih déning Nirwan mratélakaken bilih panganggitipun saèstu prigel anggènipun ngginakaken basa Indonesia, saé saking jarwa ugi kaéndahan. Sagung geguritan wonten ing buku punika naté kamot wonten sawenèh ariwarta lan kalawarta, kepara wonten ingkang dipunpertal ing basa Inggris, Jepang, lan Walanda.

Ugi pirsani 
 Nirwan Dewanto
 Kusala Sastra Khatulistiwa

Rujukan 

Sastra Indonésia
Buku sastra
Karya sastra
Artikel Wiki Mrebawani II kalamangsa 1